En mann i 30-årene ble stoppet av en vekter på Kløverhuset i Bergen.

– Han skal ha stjålet en rekke dildoer. Det er uklart hvor mange, men de skal ha en samlet verdi på 10.000 kroner, opplyser operasjonsleder Eivind Hellesund.

Mannen skal ha tatt dildoene fra Kondomeriet på Kløverhuset.

Han skal være en kjenning av politiet.

Politiet kom raskt på stedet og har nå grep om saken.

– Det ble også funnet mindre mengder narkotika på mannen.